**Petek, 17.4.2020**

**1.ura: SLJ**

 **Bralna vaja**

1. Beri knjigo - lahko prebereš katero iz domače knjižnice, pripravljaj si zapis za domače branje ali bralno značko.
2. Ko prebereš knjigo, si poglej še 1x navodila za zapis v zvezek za domače branje oz. bralno značko - spletna stran, datum: 9.4.2020 – natisni (zalepi v zvezek) ali prepiši navodila(če je zvezek ostal v šoli, piši na list in vstavi v mapo).
3. Predstavitev prebrane knjige (po navodilih) mi pošlješ 21.4.2020.

**2.ura: ŠPO**

**Delo po postajah**

1. Postavi si štiri stožce ( keglje, palice-kar imaš pri roki) v obliki večjega pravokotnika (na dvorišču).

- Gibaj se od stožca do stožca, vsakič zamenjaj način gibanja: tek, hopsanje, tek nazaj, tek v stran, tek z visokim dvigovanjem kolen, tek z brcanjem v zadnjico , nizki skiping, sonožni ali enonožni poskoki, hoja po štirih naprej, nazaj ali v stran ...

 2. Pripravi si postaje, na vsaki postaji vadi 5 minut.

 1. postaja: Kdo pride v višji razred?

 - Na steno obesi večjo tarčo (npr. obroč,karton, nariši smeškota ...). Dva metra pred tarčo

 nariši črto, nato naredi vzporedno še več črt v razdalji enega metra. Postavi se na

 prvo črto, to je 1. razred in skušaj z žogo zadeti tarčo. Če se ti to posreči, stopi

 na drugo črto, to je 2. razred ... nadaljuj.

 2. postaja: Podajanje žoge( če imaš koga za par,če ne, odbijaj samo od tal). Uporabljaj

 komolčno podajo, podajo z dolgim zamahom iznad glave, podajo z odbojem od tal-z levo

 roko,z desno, z obema.

 3. postaja: Z mesta in z zaletom streljaj na gol. Vogale vrat lahko označiš z napetimi elastikami.

4.postaja: Vodenje žoge med kiji (stoli, palicami…) -slalom. Vaje izvajaj najprej v hoji, nato v počasnem teku.

**3.ura: MAT**

**Pisno množenje s prehodom**

Cilji: Ustno in pisno množijo z enomestnim številom v množici naravnih števil

 **Enojni prehod**

1. DZ, str. 40 -poglej si primer in razlago. Torej začnemo pri enicah in se pomikamo levo. Če je prehod, ga zapišemo k naslednji desetiški enoti in število prištejemo vmesnemu zmnožku.
2. Poglej si ostale primere. Nato prepiši oba naslova v zvezek. Prepiši še oba primera, kjer je podpisovanje pod drugi faktor, saj bomo tega uporabljali največkrat.
3. DZ 3, str. 41/1 naloga
* Prepiši in zmnoži.
* Podčrtuj z ravnilom, v vsaki kvadratek vpiši le po eno števko, bodi natančen/a pri podpisovanju.
* Podpisuj pod drugi faktor.
1. Poglej si posnetek.

<https://www.youtube.com/watch?v=V7QCK5Kn1n0>

**4.ura: DRU**

**Industrija**

1. DZ, str. 78 – Preberi besedilo o industriji. Podčrtaj besede, ki se ti zdijo pomembne, tudi besede v oblačku.
2. Reši naloge na str.79
* Povprašaj starše, poišči na spletu, v knjigah..
1. Iz revij, časopisov izreži slike o obrti in industriji –prilepi jih v šolski zvezek.

**5.ura: RU**

**Premetanke**

**Rešitev premetank iz prejšnjega tedna:** -piton, -anakonda, -kobra, -modras, -klopotača, -naočarka, -aligator, -apolon, -gorila, -orangutan, -jastog, -kojot, -panter, -hijena, -gazela, -drozg, -tapir, -koder, -antilopa, -jaguar.

1. Pa še nekaj premetank – tokrat malo lažje.

REVICA VE, da se zima bliža,

zato si nabere plodove,

zakoplje jih v zemljo, skrije v rove.

Da ji le sneg načrtov ne prekriža!

O VAS sem slišal marsikaj:

- podnevi ste menda zaspani,

- da lesna tudi je med vami,

- in miš, da vaš je zalogaj.

LOVK nima in vendar lovi,

vsak se ga boji,

razen naivno dekle,

Rdeča Kapica je njeno ime.

Takoj, ko kuro pohrusta,

SI LICA umije in usta.

1. Med rešitvami izberi tebi najljubšo žival in poišči dodatne informacije o njej (življenjski prostor, prehrana, razmnoževanje, sorodniki …)!
2. Nariši jo.